# Mikhaïl Tal

Mikhaïl Tal (en letó: Mihails Tāls); (en rus: Михаил Нехемьевич Таль), Mikail Nechem'evič Tal',; també transliterat com a Mihails Tals o bé Mihail Tal) (9 de novembre de 1936 - 28 de juny de 1992) fou un jugador d'escacs jueu de Letònia, ciutadà soviètic, Gran Mestre, i el vuitè Campió del món d'escacs. Va rebre el títol de Mestre Honorífic de l'Esport (1960), així com els ordes de l'Amistat dels Pobles (1981) i de la Insígnia d'Honor (1960)
Sovint era anomenat "Misha" (un diminutiu de Mikhaïl) i també "El màgic de Riga" a causa del seu sorprenent estil de joc combinatori. Diversos llibres d'escacs, entre d'altres, dues de les obres de referència en anglès, com The Mammoth Book of the World's Greatest Chess Games (Burgess, Nunn, i Emms, 2004) i Modern Chess Brilliancies (Evans, 1970) inclouen més partides d'en Tal que de cap altre jugador. Tal fou també un destacat escriptor d'escacs (la seva feina era la de reporter d'escacs).
Té els rècords de la primera i la segona sèrie més llarga de partides jugades sense derrota en tota la història de les competicions escaquístiques. A més, molts autors el consideren com al més gran jugador d'atac d'alt nivell de tots els temps, i és àmpliament reconegut com el millor jugador d'atac de tots els temps; jugava amb un estil combinatori i agosarat. El seu joc era conegut principalment per la seva improvisació i impredictibilitat. Cada partida, com un cop va dir, era tan inimitable i invalorable com un poema. El seu màxim Elo va ser de 2705 punts, el gener de 1980, quan tenia 43 anys.
Des del 2006 se celebra a Moscou un torneig, el Memorial Mikhaïl Tal, en la seva memòria.

## Referències

* ↑ La làpida de Tal indica que va morir el dia 27 de juny, però totes les fonts consultades indiquen que el dia de la mort fou el 28 de juny, incloses My Great Predecessors, part II, pàg. 382, de Garri Kaspàrov i The Life and Games of Mikhail Tal, pàg. 6, i DeadOrAliveInfo.com (anglès)
* ↑ Nota biogràfica a chessgames.com (anglès)
* ↑ Andrew Soltis, Chess Lists Second Edition, 2002, McFarland & Company, Jefferson, North Carolina i London, pp. 43-44.
* ↑ Zubok, V. M. (2011) Zhivago's children: the last Russian intelligentsia, Harvard University Press, ISBN 0674062329
* ↑ Clarke, P. H. (1969) Tal's Best Games of Chess, Bell, ISBN 0713502045
* ↑ Salli Landau, Liubov i shakhmaty: Elegiia Mikhailu Taliu (Moscow: Russian Chess House, 2003)
* ↑ «Highest FIDE ratings». Staff.cs.utu.fi. [Consulta: 13 juliol 2010].
* ↑ Presentació de l'edició de 2009 del Memorial Mikhaïl Tal Arxivat 2010-06-14 a Wayback Machine. a chessdom.com (anglès)

## Bibliografia

* The Mammoth Book of the World's Greatest Chess Games. second. Carroll & Graf, 2004. ISBN 0-7867-1411-5.
* Modern Chess Brilliancies. Fireside, 1970. ISBN 0-671-22420-4.
* Chernev, Irving. Twelve Great Chess Players and Their Best Games. Dover, 1995. ISBN 1857442024.
* Tal, Mikhail. The Life and Games of Mikhail Tal. Everyman, 2nd Revised edition (1997). ISBN 0-486-28674-6.
* Clarke, Peter H.. Mikhail Tal – Master of Sacrifice. B.T.Batsford Ltd, 1991. ISBN 0-7134-6899-8.
* Gallagher, Joe. The Magic of Mikhail Tal. Everyman Chess, 2001. ISBN 1-85744-266-0. Aquest llibre cobreix la carrera de Tal posterior a 1975, de manera que és una seqüela de l'autobiografia i col·lecció de partides de Tal que cobreix la seva carrera des d'aquest punt.
* Kaspàrov, Garri. My Great Predecessors, part II. Everyman Chess, 2003. ISBN 1-85744-342-X.
* Winter, Edward G. (ed.). World chess champions. Pergamon, 1981. ISBN 0-08-024094-1.

## Enllaços externs

* Recensió d'un llibre electrònic sobre Mikhaïl Tal (anglès)